K bodu rokovania:    6 

MESTSKÉ ZASTUPITEĽSTVO     Spišská Nová Ves, dňa 14.09.2010
dňa 23.09.2010

PREDMET: 
Aktuálne informácie o príprave a realizácii projektov.

Predkladá:
Ing. Peter Petko

Spracovala:
Ing. Zuzana Záborská

Dôvod predloženia:

Plán rokovaní MsR a MsZ
Uznesenia MsR a MsZ 

Podpisy:

	
Návrh na uznesenie

Mestské zastupiteľstvo  v Sp.N.Vsi:

1.	   Berie na vedomie   
Správu: Aktuálne informácie o príprave a realizácii projektov k 31.08.2010

Zodpovedný: 
Ing. Peter Petko, prednosta
MsÚ Sp.N.Ves

            	

Aktuálne informácie o príprave a realizácii projektov k 31.08.2010

Vážení páni poslanci, poslednú správu o príprave a realizácii projektov sme predkladali v rámci vyhodnotenia plnenia Akčného plánu rozvoja mesta za rok 2009 v mestskom zastupiteľstve 25.02.2010. Keďže o stave prípravy a realizácie projektov  predkladáme správy pravidelne cca 1 x polročne, predkladáme Vám na rokovanie mestského zastupiteľsta aktuálne informácie o príprave a realizácii projektov podporených zo zdrojov Európskeho spoločenstva, Štátneho rozpočtu a rozpočtu mesta za obdobie od r. 2008 do 31.08.2010 (od augusta 2008 - obdobie pravidelného monitoringu a vyhodnocovania projektov). 

Informačný materiál je podrobný vo forme, ktorú zverejňujeme aj na web stránke mesta s cieľom informovania verejnosti: 
Prehľad o získaných zdrojoch a investíciách 2008 – 2010 (pripravené projektové aktivity zoradené podľa rokov vrátane väčších investičných akcií mesta) v celkovom zazmluvnenom finančnom vyjadrení: 31 179 644,51 EUR (939 317 970,51 SKK), z toho 
-	externé zdroje               27 754 501,60 EUR
-	zdroje rozpočtu mesta    3 425 142,91 EUR, čo tvorí povinnú čiastku spravidla 5 % kofinancovanie projektov.

Uvedený finančný prehľad neobsahuje čiastku prác na viac z rozpočtu mesta v rámci realizácie projektov zameraných na rekonštrukciu škôl (bod. č.9 rokovania MsZ). 

Súčasný stav:
 
a)  Podané projekty:
V súčasnosti v hodnotení je 1 projekt, ktorý už úspešne prešiel hodnotiacou komisiou a očakávame po výberovej komisii oficiálne rozhodnutie o schválení projektu, a to projekt podávaný spolu s Mikroregiónom Slovenský raj: Integrovaná propagácia infraštruktúry CR v Slovenskom raji (skrátený názov)“. 

b)	Realizované projekty – spolu 19 projektov, na ktoré je už podpísaná Zmluva o NFP – 
      v súčasnosti všetky v rôznej fáze realizácie, a to:
- 1 v etape spracovania podkladov pre podpísanie Zmluvy o NFP: UZOL 5P
  zameraný na posilnenie sociálnych služieb a terénnej sociálnej práce najmä pre rómsku
  komunitu
- 1 v etape vybavovania príslušných povolení: Priemyselná zóna Podskala
- 5 v etape administratívneho spracovania a schvaľovania procesu verejného
  obstarávania (po podpise zmluvy o NFP): Regionálne centrum biolog. rozložiteľných
  odpadov, Rekonštrukcia DD a ZOS, IS – Červený jarok, Regenerácia námestia,
  Rekonštrukcia verejného osvetlenia 
- 12 v etape výstavby/realizácie: 5 rekonštrukcia škôl, Rekonštrukcia ZŠ, Multifunkčné banské a energetické centrum, Most – Matúšková ul., 7DEM s,r,o, SAGE + (posilnenie kapacít v oblasti starostlivosti o seniorov 50+), STOP drogám II, Prevencia kriminality mládeže II.

c)   Ukončené projekty – 8: Evironmentálna výchova zameraná na separovanie odpadu, 
      Zvyšovanie povedomia občanov v oblasti  rovnosti príležitostí a rodovej rovnosti,
      STOP drogám I., SOVA – terénna sociálna práca, Turizmus bez hraníc, Prevencia 
      kriminality – Dajme im šancu, Rekonštrukcia Immaculaty, Grafitty Spiš) 

d)  Pripravované projekty - 5: Elektronizácia verejnej správy (do konca roku 2010), 
     Digitalizácia Kina Mier (do konca roku 2010), Rekonštrukcia MŠ Vilčurňa (marec
     2011 v prípade Výzvy), Rekonštrukcia ZUŠ (2011 v prípade Výzvy), Rekonštrukcia 
     Detskej polikliniky (august 2011 v prípade Výzvy).

Nové rozvojové projektové aktivity vyplynú z nového Programu hospodárskeho a sociálneho rozvoja mesta Sp.N.Ves na roky 2011 – 2018. 

Príloha:
Prehľad o projektoch 2008 - 2010

Spracovali:

Ing. Zuzana Záborská
Ing. Štefan Pohly

V Sp.N.Vsi, 14.09.2010